ພວກກະບົດ ຊີເຣຍ ໄດ້ຮັບຂໍ້ສະເໜີ ໃຫ້ປະຖິ້ມເມືອງ ອາເລັບໂປ
ຖ້າຂໍ້ສະເໜີຖືກຮັບຮອງເອົາໂດຍທັງສອງຝ່າຍ, ຂໍ້ຕົກລົງນັ້ນກໍອາດຈະເປີດຊ່ອງ ທາງໃຫ້ການສິ້ນສຸດການຕໍ່ສູ້ ກັນທີ່ ມີມາໄດ້ 4 ປີແລ້ວນັ້ນ.
ເຈົ້າໜ້າທີ່ຝ່າຍຄ້ານ ຊີເຣຍ 3 ຄົນກ່າວວ່າ ພວກກະບົດທີ່ປະລາໄຊໃນ ການຕໍ່ສູ້ກັບກອງ ກຳລັງລັດຖະບານທີ່ໄດ້ຮັບການໜູນຫຼັງຈາກ ຣັດເຊຍ ໃນພາກຕາເວັນອອກຂອງເມືອງ Aleppo ໄດ້ຮັບຂໍ້ສະເໜີທີ່ໜູນຫຼັງໂດຍ ສະຫະລັດ ເພື່ອເຂົ້າຮ່ວມກັບພວກພົນລະເຮືອນ ໃນການເດີນທາງອອກ ຈາກເມືອງ ທີ່ມີຄວາມປອດໄພ ຮັບປະກັນໂດຍ ຣັດເຊຍ ອົງການຂ່າວ Reuters ໄດ້ລາຍງານ ກ່ຽວກັບ ຂໍ້ສະເໜີໃນຕອນແລງ ວັນອາທິດວານນີ້ວ່າ ກຸ່ມກະບົດຍັງບໍ່ທັນໄດ້ໃຫ້ຄຳຕອບເທື່ອ ລາຍງານໄດ້ ກ່າວເພີ່ມເຕີມວ່າ ຣັດເຊຍ ໄດ້ຢືນ ຢັນວ່າບໍ່ໄດ້ມີການບັນລຸຂໍ້ຕົກລົງຂັ້ນສຸດທ້າຍເທື່ອ ຖ້າຂໍ້ສະເໜີຖືກຮັບຮອງໂດຍທັງສອງຝ່າຍ, ຂໍ້ຕົກລົງນັ້ນອາດຈະເປີດຊ່ອງ ທາງສຳລັບ ການສິ້ນສຸດການຕໍ່ສູ້ທີ່ມີມາໄດ້ 4 ປີ ໃນເມືອງເຊິ່ງຄັ້ງໜຶ່ງເຄີຍ ມີຊີວິດຊີວາ, ແລະ ສິ້ນສຸດ ການໂຈມຕີທາງອາກາດ ແລະ ການຍິງໂຈມຕີດ້ວຍປືນໃຫຍ່ເກືອບ 3 ເດືອນໂດຍກອງ ກຳລັງ ຣັດເຊຍ ແລະ ຊີເຣຍ ນອກນັ້ນຂໍ້ຕົກລົງດັ່ງກ່າວ ຍັງອາດຈະຮັບປະກັນຄວາມປອດໄພຂອງພົນລະເຮືອນທີ່ຕິດ ຄ້າງຢູ່ໃນເມືອງ Aleppo ນຳ ຍ້ອນການຕໍ່ສູ້ກັນມາ ນັບຕັ້ງແຕ່ເດືອນກັນຍາ ໃນຈຸດສູງ ສຸດຂອງການໂຈມຕີນັ້ນ, ບັນດານັກການທູດຄາດຄະເນວ່າ ພົນລະເຮືອນທີ່ຖືກປິດລ້ອມ ໂດຍ ການຕໍ່ສູ້ ໄດ້ຖືກຕັດຈາກການຊ່ວຍເຫຼືອດ້ານມະນຸດສະທຳ ທີ່ມີ ຄວາມຕ້ອງການ ຢ່າງສູງ ພ້ອມກັບຫຼາຍຄົນແມ່ນຢ້ານວ່າຈະເດີນທາງ ໜີອອກໄປຈາກເມືອງຫຼາຍໂພດ ບໍ່ມີຄຳເຫັນຈາກ ສະຫະລັດ ແລະ ການລາຍງານຈາກອົງການຂ່າວ Reuters ກ່ຽວກັບ ການເຄື່ອນໄຫວທາງການທູດທີ່ເກີດຂຶ້ນຄັ້ງຫຼ້າສຸດນີ້, ເຊິ່ງທັງສອງໄດ້ເກີດຂຶ້ນພ້ອມກັບ ໄຊຊະນະຄັ້ງໃຫຍ່ ຂອງລັດຖະບານທະຫານຢູ່ພາກຕາເວັນອອກຂອງເມືອງ ນັບຕັ້ງແຕ່ ການປ້ອງກັນຂອງພວກກະບົດໄດ້ແຕກຫັກເປັນຄັ້ງທຳອິດ ໃນສອງສັບປະດາ ທີ່ຜ່ານມາ ບໍ່ເທົ່າໃດມື້ ຫຼັງຈາກການໂຈມຕີໄດ້ເລີ່ມຂຶ້ນນັ້ນ, ທູດພິເສດອົງການສະ ຫະປະຊາຊາດ ທ່ານ Stefan de Mistura ກໍໄດ້ກ່າວຕໍ່ສະມັດຊາ ໃຫຍ່ອົງການສະຫະປະຊາຊາດວ່າ ພວກກະບົດໄດ້ປະເຊີນໜ້າກັບ ການໃກ້ຈະປະລາໄຊຢ່າງແນ່ນອນໃນເມືອງ Aleppo ໃນທ້າຍເດືອນ ທັນວານີ້ ຈົນກວ່າວ່າຈະມີການບັນລຸຂໍ້ຕົກລົງໃໝ່ນຳກັນ ໃນຂະນະດຽວກັນ, ປະມານ 200 ກິໂລແມັດລົງໄປທາງພາກຕາເວັນ ອອກສຽງໃຕ້ນັ້ນ, ພວກ ຈີຮາດ ລັດອິສລາມ ຖືກລາຍງານວ່າ ໄດ້ເຂົ້າຄວບຄຸມເມືອງ Palmira ແລະ ຊາກ ຫັກພັງທີ່ເກົ່າແກ່ຂອງເມືອງ ຢ່າງເຕັມທີ່ ໃນຕອນແລງວັນອາທິດວານນີ້, ຫຼັງຈາກການຕໍ່ ສູ້ກັນ 4 ມື້ຢູ່ນອກເມືອງດັ່ງກ່າວ Palmyra under IS control